wannaphong/clean_thaiwikipedia huggingface dataset:
# ยูฟ่าแชมเปียนส์ลีก นัดชิงชนะเลิศ 1997
ยูฟ่าแชมเปียนส์ลีก นัดชิงชนะเลิศ 1997 เป็นการแข่งขันฟุตบอลที่เล่นที่โอลึมพีอาชตาดีอ็อนในมิวนิกเมื่อวันที่ 28 พฤษภาคม 1997 เพื่อตัดสินหาผู้ชนะในยูฟ่าแชมเปียนส์ลีก ฤดูกาล 1996–97 การแข่งขันนัดนี้เป็นการแข่งขันระหว่างโบรุสซีอาดอร์ทมุนด์จากเยอรมนี และยูเวนตุสจากอิตาลี โบรุสซีอาดอร์ทมุนด์ ชนะ 3–1 โดยได้ประตูจาก คาร์ล-ไฮนซ์ รีดเล และ ลาร์ส ริกเกน ; อเลสซานโดร เดล ปิเอโรเป็นผู้ทำประตูให้กับยูเวนตุส

 การแข่งขัน 
 สรุป 
คาร์ล-ไฮนซ์ รีดเลอ ยิงให้ดอร์ทมุนด์ขึ้นนำในนาทีที่ 29 ในกรอบเขตโทษระยะ 6 หลา หลังจากที่พอล แลมเบิร์ตครอสบอลเข้ากรอบเขตโทษ รีดเลอทำประตูที่ 2 ในนาทีที่ 34 โดยโหม่งลูกเตะมุมทางขวาจากการครอสของอันเดรอัส เมิลเลอร์

ในครึ่งหลัง อาเลสซันโดร เดล ปีเอโร กองหน้าดาวรุ่งของยูเวนตุส ซึ่งลงเป็นตัวสำรอง ทำประตูโดยการตอกส้นจากการจ่ายบอลของ อาเลน บ็อกชิช ในนาทีที่ 65 ทำให้ตีไข่แตกเป็น 2–1

ลาร์ส ริกเกิน กองกลางวัย 20 ปี ที่ลงเป็นตัวสำรองในนาทีที่ 70 ลงมาแทน ชเตฟาน ชาปุยซา รับบอลจากการส่งบอลของอันเดรอัส เมิลเลอร์ เพียง 16 วินาทีหลังจากลงสนาม ริกเกินชิปบอลข้ามศีรษะของอันเจโล เปรุซซี ผู้รักษาประตูและกัปตันทีมยูเวนตุสในวันนั้น จากระยะ 20 หลาด้วยการสัมผัสบอลครั้งแรก กลายเป็น 3–1 สำหรับดอร์ทมุนด์ ประตูของริกเกินนั้นเร็วที่สุดเท่าที่เคยมีมาโดยตัวสำรอง

โดยที่ซีเนอดีน ซีดานซึ่งย้ายมายูเวนตุสเป็นฤดูกาลแรกจากฌิรงแด็ง บอร์กโดซ์ ไม่สามารถสร้างความประทับใจให้กับแฟนบอลในการประกบแลมเบิร์ตได้ ชัยชนะ 3–1 ทำให้ดอร์ทมุนด์คว้าแชมป์แชมเปียนส์ลีกเพียงครั้งเดียวจนถึงปัจจุบัน

 รายละเอียด 

 GK 1  ชเตฟาน โคลสSW 6  มัททีอัส ซัมเมอร์ (c)CB 15  เยือร์เกิน โคเลอร์CB 16 มาร์ติน ครีRWB7  ชเตฟาน รอยเตอร์LWB17 ยอร์ก ไฮน์ริชCM 14 พอล แลมเบิร์ตCM 19 เปาลู ซูซ่า  AM 10 อันเดรอัส เมิลเลอร์   CF 13 คาร์ล-ไฮนซ์ รีดเลอ   CF 9  สเตฟาน ชาปุยซา   Substitutes:GK 12 ว็อล์ฟกัง เดอ แบร์MF 8  มิชาเอล ซอร์ก   MF 18 ลาร์ส ริกเกิน    MF 23 เรเน เทรชชอคFW 11 ไฮโค แฮร์ลิช   ผู้จัดการทีม: อ็อตมาร์ ฮิตซ์เฟลด์300px GK 1  อันเจโล เปรุซซี (c)RB 5  แซร์จิโอ ปอร์รินี    CB 2  ชีโร แฟร์ราราCB 4  เปาโล มอนเตโรLB 13มาร์ก ยูลีอาโน  DM 14 ดีดีเย เดช็องRM 7  อันเจโล ดิ ลิวิโอLM 18 วลาดิเมียร์ ยูโกวิชAM 21 ซีเนดีน ซีดานCF 15 กริสเตียน วีเอรี   CF 9  อาเลน บ็อกชิช   Substitutes:GK 12 มิเกลันเจโล รัมพูลลาDF 22 จันลูกา เพสซอตโตMF 20 อาเลสซิโอ ตักคินาร์ดี   FW 10 อาเลสซันโดร เดล ปีเอโร   FW 16 นีโกลา อาโมรูโซ   ผู้จัดการทีม: มาร์เชลโล ลิปปี
ผู้ช่วยผู้ตัดสิน:
ลาสซโล ฮามาร์ (ฮังการี)
อิมเร โบโซกี (ฮังการี)
ผู้ตัดสินที่ 4:
อัตติลา ยูฮอช (ฮังการี)กติกา
 90 นาที.
 โกลเดนโกลในช่วงต่อเวลาพิเศษอีก 30 นาทีหากจำเป็น
 ยิงลูกโทษหากยังเสมออยู่ 
 รายชื่อตัวสำรอง 5 คน
 เปลี่ยนตัวได้สูงสุด 3 คน
# มี่เสวี่ย
มี่เสวี่ยปิงเฉิง  หรือ มี่เสวี่ย เป็นร้านแฟรนไชส์ไอศกรีมและชาเย็นจากประเทศจีน ก่อตั้งเมื่อเดือนมิถุนายน พ.ศ. 2540 ในนครเจิ้งโจว มณฑลเหอหนาน ก่อตั้งโดยจาง หงเชา  หลังจากพัฒนาในประเทศจีนมากว่า 20 ปี มี่เสวี่ยมีร้านมากกว่า 22,500 แห่ง ครอบคลุม 31 มณฑลและเขตปกครองตนเองของจีนและกำลังสำรวจตลาดต่างประเทศ ได้เปิดสาขาต่างประเทศแห่งแรกนอกประเทศจีนในเวียดนามเมื่อ พ.ศ. 2561 ต่อมาได้เปิดสาขาต่างประเทศในอินโดนีเซียเมื่อ พ.ศ. 2563 ปัจจุบันมี่เสวี่ยมีร้านนอกประเทศมากกว่าประมาณ 1,000 แห่งในเอเชียตะวันออกเฉียงใต้รวมถึงในฟิลิปปินส์ ไทย เวียดนาม และอินโดนีเซีย 

มี่เสวี่ยในประเทศไทย
ร้านมี่เสวี่ยได้เปิดให้บริการในประเทศไทยเมื่อ กันยายน 2565 บริหารงานโดยบริษัท มี่เสวี่ย (ประเทศไทย) จำกัด สาขาแรกตั้งอยู่ที่ซอยรามคำแหง 53 มี่เสวี่ยเตรียมตั้งเป้าจะขยายสาขาในประเทศไทยอีก 2,000 สาขาใน 3 ปีMIXUE ICE CREAM & Tea เจ้าดังจากจีน เปิดแล้วทีไทยสรุปโมเดลธุรกิจ “Mixue” แบบเข้าใจง่าย ๆ ทำไมถึงโตเร็ว และขายสินค้าได้ถูก ? ในเดือนพฤษภาคม 2566 มี่เสวี่ยมีสาขาไทย 21 สาขา และมกราคม 2567 มี่เสวี่ยมีสาขาในไทย 200 สาขาhttps://www.prachachat.net/marketing/news-1481512  อยากเป็นแฟรนไชส์ Mixue ไอศกรีมเจ้าดังจากจีนไม่ยาก นอกจากนี้ มี่เสวี่ยมีแผนจะสร้างคลังสินค้าและโรงงานแปรรูปผลไม้ในประเทศไทย เพื่อนำผลไม้ที่มีคุณภาพสูงของไทยไปใช้เป็นวัตุถดิบในร้าน MIXUE
# เล่าไก่
เล่าไก่  หรือ เลาะไกง์  เป็นเมืองหลัก ของโกก้าง (มีอีกชื่อว่าภูมิภาคพิเศษ 1) ในบริเวณตอนเหนือของรัฐฉาน ตั้งอยู่ทางตะวันออกของแม่น้ำสาละวินที่เป็นส่วนหนึ่งของชายแดนพม่ากับจีน

เมืองนี้ตั้งอยู่ห่างจากหนานส่าน  ของจีนประมาณ 16 กิโลเมตร ในเล่าไก่ มีการใช้งานอักษรจีนและภาษาจีนกลางตะวันตกเฉียงใต้อย่างแพร่หลาย และใช้เงินเหรินหมินปี้หมุนเวียนในเมืองนี้Daqi  เล่าไก่เป็นเมืองหลักของอำเภอเล่าไก่ในพื้นที่ปกครองตนเองโกก้าง ตั้งอยู่ห่างจากล่าเสี้ยว  และจากกุ๊งจ้าง 70 กิโลเมตร ประชากรอย่างไม่เป็นทางการในปี 2025 คาดว่ามีประมาณเจ็ดหมื่นถึงแปดหมื่นคน

เหตุการณ์โกก้าง
เมืองนี้เป็นจุดศูนย์กลางการสู้รบในเหตุการณ์โกก้างเมื่อเดือนสิงหาคม 2009 โดยในวันที่ 24 สิงหาคม กองทัพของตะมะดอ คณะผู้ยึดอำนาจการปกครองของพม่า เข้าครอบครองพื้นที่นี้ ต่อมาในวันที่ 17 กุมภาพันธ์ 2015 เต้นเซน ประธานาธิบดีเมียนมา ประกาศภาวะฉุกเฉินด้วยกฎอัยการศึกที่เมืองโกก้างเป็นเวลาสามเดือน เพื่อรับมือการต่อสู้ระหว่างกองกำลังของรัฐบาลกับกองทัพพันธมิตรประชาธิปไตยแห่งชาติเมียนมา กลุ่มกบฏกลุ่มหนึ่ง

ดูเพิ่ม
กองทัพพันธมิตรประชาธิปไตยแห่งชาติเมียนมา (MNDAA)
เหตุการณ์โกก้าง
การรุกรานโกก้าง ค.ศ. 2015
# แม่มด (ภาพยนตร์ พ.ศ. 2563)
โรอัลด์ ดาห์ล แม่มด  หรือ แม่มด เป็นภาพยนตร์แนวตลกสยองขวัญและดาร์กแฟนตาซีในปี 2020 ร่วมสร้างและกำกับโดย โรเบิร์ต เซเม็กคิส ผู้ร่วมเขียนบทร่วมกับเคนยา แบร์ริส และกิเยร์โม เดล โตโร อิงจากนวนิยายในปี 1983 เรื่อง แม่มด โดยโรอาลด์ ดาห์ล และเป็นภาพยนตร์เรื่องที่ 2 ที่ดัดแปลงจากนวนิยายนี้ ต่อจากเรื่อง อิทธิฤทธิ์ศึกแม่มด (1990) นำแสดงโดยแอนน์ แฮททาเวย์, ออคตาเวีย สเปนเซอร์, สแตนลีย์ ทุชชี และคริสติน เชโนเวธ

แม่มด เปิดตัวบนบริการสตรีมมิง เอชบีโอแม็กซ์ ในสหรัฐเมื่อวันที่ 22 ตุลาคม ค.ศ. 2020 และเข้าฉายในบางโรงภาพยนตร์เริ่มในวันที่ 28 ตุลาคม โดยวอร์เนอร์บราเธอส์พิคเจอส์ ภาพยนตร์เรื่องนี้ได้รับการวิจารณ์ที่หลากหลายจากนักวิจารณ์ ซึ่งชื่นชมการแสดงและภาพ แต่ถูกวิจารณ์ในด้านของบทภาพยนตร์ โดยถือว่าด้อยกว่าภาพยนตร์ในเวอร์ชันปี 1990 แม้ว่าจะตรงตามต้นฉบับนวนิยายมากกว่าก็ตาม

ภาพยนตร์เรื่องนี้ถูกนำออกจากเอชบีโอแม็กซ์ เมื่อวันที่ 3 สิงหาคม ค.ศ. 2022

 นักแสดง 

 การตอบรับ 
 บ็อกซ์ออฟฟิศ 
ภาพยนตร์เรื่องนี้ทำรายได้ 4.9 ล้านดอลลาร์สหรัฐใน 12 ประเทศในสัปดาห์แรกของการฉาย สุดสัปดาห์ของวันที่ 20 พฤศจิกายน ภาพยนตร์เรื่องนี้ทำรายได้ 1.2 ล้านเหรียญสหรัฐจาก 23 ประเทศ รวมมูลค่า 15.1 ล้านดอลลาร์สหรัฐ ภายในวันที่ 4 มกราคม ค.ศ. 2021 ภาพยนตร์เรื่องนี้ทำรายได้รวม 26 ล้านดอลลาร์จาก 32 ประเทศ

 รางวัล 
 รางวัล วันที่จัดพิธี สาขา ผู้รับ ผล อ้างอิง Golden Raspberry Awards 21 เมษายน 2021 Worst Actress Anne Hathaway    Nickelodeon Kids' Choice Awards 13 มีนาคม 2021 Favorite Movie Actress Anne Hathaway   Saturn Awards 26 ตุลาคม 2021 Best Fantasy Film Release  Set Decorators Society of America Awards 31 มีนาคม 2021 Best Achievement in Décor/Design of a Science Fiction or Fantasy Feature Film Rafaella Giovannetti and Gary Freeman   Visual Effects Society Awards 6 เมษายน 2021 Outstanding Visual Effects in a Photoreal Feature Kevin Baillie, Sandra Scott, Sean Konrad, Glenn Melenhorst and Mark Holt    Outstanding Animated Character in a Photoreal Feature Jye Skinn, Sarah Fuller, Marco Iannaccone and Fredrik Sundqvist   Outstanding Model in a Photoreal or Animated Project Jared Michael, Peter Dominik, Sylvain Lesaint and Emily Tilson
# สิริอมร อ่อนคูณ
สิริอมร อ่อนคูณ (เกิด 21 พฤษภาคม พ.ศ. 2539) ชื่อเล่น ฟิล์ม หรือ ฟิฟิล์ม เป็นนักแสดงหญิงชาวไทย เป็นที่รู้จักจากบทบาท "หมอปลาวาฬ" ในจักรวาลภาพยนตร์ ไทบ้าน เดอะซีรีส์

ประวัติ
สิริอมร อ่อนคูณ เกิดเมื่อวันที่ 21 พฤษภาคม พ.ศ. 2539 ที่จังหวัดร้อยเอ็ด มีชื่อเล่นว่า "ฟิล์ม" เป็นบุตรสาวของนายชุติเดช อ่อนคูณ เจ้าพนักงานราชทัณฑ์ ประจำเรือนจำจังหวัดร้อยเอ็ด และนางเพชราภรณ์ อ่อนคูณ เจ้าหน้าที่ควบคุมด้านตรวจพิสูจน์ ประจำเรือนจำจังหวัดมหาสารคาม
จบการศึกษาชั้นมัธยมศึกษาตอนปลายจากโรงเรียนสตรีศึกษา และจบการศึกษาระดับปริญญาตรี นิเทศศาสตร์ คณะวิทยาการสารสนเทศ มหาวิทยาลัยมหาสารคาม

เข้าสู่วงการบันเทิง
สิริอมร อ่อนคูณ ได้สมัครเข้าคัดเลือกตัวนักแสดงในภาพยนตร์เรื่องไทบ้าน เดอะซีรีส์ ขณะเรียนอยู่ที่มหาวิทยาลัยมหาสารคาม และผ่านการคัดเลือกให้ได้รับบท หมอปลาวาฬ ในปี พ.ศ. 2560 ก่อนจะได้แสดงมิวสิกวิดีโอเพลง "มักอ้ายหลายเด้อ" ของ กวาง จิรพรรณ ซึ่งเป็นเพลงที่ได้รับความนิยมจนมียอดผู้ชมในยูทูปมากกว่า 300 ล้านครั้ง จากนั้นเธอได้ถอนตัวจากบทหมอปลาวาฬ ในไทบ้าน เดอะซีรีส์ 2.1 เนื่องจากติดภารกิจด้านการเรียน

จนกระทั่งเธอได้กลับมารับบทหมอปลาวาฬในจักรวาลภาพยนตร์ไทบ้านอีกครั้ง ได้แก่ ไทบ้าน เดอะซีรีส์ 2.2 (พ.ศ. 2561), ไทบ้าน x BNK48 จากใจผู้สาวคนนี้ (พ.ศ. 2563),หมอปลาวาฬ (พ.ศ. 2565) และ สัปเหร่อ (พ.ศ. 2566)

ผลงานการแสดง
ภาพยนตร์
 ปี เรื่อง บทหมายเหตุ2560ไทบ้าน เดอะซีรีส์หมอปลาวาฬ2561ไทบ้าน เดอะซีรีส์ 2.2บ้านเมืองหลวงฟิฟิล์มภาพยนตร์สั้นส่งเสริมการท่องเที่ยวชุมชนโอทอป2562อินดี้ลูกอีสานหมอปลา2563ไทบ้าน x BNK48 จากใจผู้สาวคนนี้หมอปลาวาฬเล่า ฤา สื่อ IVอาโป2565หมอปลาวาฬหมอปลาวาฬบักแตงโมเดือน2566สัปเหร่อหมอปลาวาฬ (รับเชิญ)2567ผู้บ่าวนิกะห์จิน

ผลงานทางโทรทัศน์
 ปี เรื่อง/รายการ บทช่อง2562ขอฮักได้ไหมปลาทูทรูไอดี2565ก็มาดิคร้าบ ตอนที่ 76หลายบทบาทเวิร์คพอยท์ เอ็นเทอร์เทนเมนท์2566ศิราณีที่รัก:ตอน ปมโลหิตออยไทยรัฐทีวี

มิวสิกวิดีโอ
 ปี เพลง ศิลปินหมายเหตุ2560จำใจเจ็บแดน ข้าวเหนียวบ่เป็นหยัง เค้าเข้าใจกวาง จิรพรรณOST. ไทบ้าน เดอะซีรีส์น่ารักน่าชังคม นริศ2561กลับมาได้บ่บิว สงกรานต์มักอ้ายหลายเด้อกวาง จิรพรรณโอ๊ะ โอ มหาลัยเจมส์ มหาซนใจเซอๆไกด์ กิตติคุณ2562ขอโอกาสแหน่เด้อบอย พนมไพรOST. ขอฮักได้ไหมให้เธอโชคดีFah Film2563รอเจ้าคิสลอดออนเดอะร็อค Feat.เต้ย อภิวัฒน์2564คิดฮอดในฐานะอีหยังกวาง จิรพรรณOst. หมอปลาวาฬ2565ผ่านไปกวาง จิรพรรณฮักมื้อสุดท้ายอัน พิไลพร2566อยู่ข้างหางตาเบ็น ศรัณยูคันโซคูณสองคำผุนร่วมมิตร,แอ๊ด คาราบาวประกอบโฆษณา

ผลงานเพลง
 2561 – โอ๊ะ โอ มหาลัย (ร่วมร้องกับ เจมส์ มหาซน)
 2562 – ขอให้เธอโชคดี (ร่วมร้องกับ ฟ้า จตุรพร  อ่อนคูณ ในชื่อ Fah Film)
# น้ำตกสาริกา
น้ำตกสาริกา บ้างเรียก น้ำตกตาดสาริกา เป็นน้ำตกตั้งอยู่ที่อุทยานแห่งชาติเขาใหญ่ ในตำบลสาริกา อำเภอเมืองนครนายก จังหวัดนครนายก เป็นน้ำตกขนาดใหญ่มี 9 ชั้น ไหลตกจากหน้าผาชัน สูง 100 เมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๔ (อักษร ย-ฮ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สหมิตรพริ้นติ้งแอนด์พับลิสชิ่ง, ๒๕๖๑. (แก้ไขปรับปรุงข้อมูลเมื่อ พ.ศ. ๒๕๖๓) 

ในแต่ละชั้นมีหินธรรมชาติและมีแอ่งน้ำขนาดเล็ก ๆ อยู่ทั่วบริเวณ น้ำตกสาริกามีน้ำไหลเกือบตลอดปี มีน้ำมากในฤดูฝน ส่วนบริเวณใกล้น้ำตกจะมีถ้ำสาริกาซึ่งเป็นสถานที่ที่หลวงปู่มั่น ภูริทตฺโต เคยมานั่งบำเพ็ญธรรม และบริเวณทางขึ้นของน้ำตกสาริกาประดิษฐาน เจ้าพ่อปลัดจ่างและเจ้าแม่สาริกาที่แกะสลักจากไม้คูน

ชั้นหินที่สำคัญในแนวน้ำตกประกอบด้วยหินแกรนิต ลักษณะภูมิประเทศ เป็นหน้าผาสูงชัน ล้อมรอบด้วยเขากะลืม เขาสาริกา และเขามดดำ อยู่บริเวณหุบเขาที่ระดับความสูงประมาณ 100 เมตร จากระดับน้ำทะเลปานกลาง พืชพรรณ มีลักษณะเป็นป่าเบญจพรรณ ประกอบด้วยไม้ยืนต้นประเภทผลัดใบ เช่น มะค่าโมง ประดู่ ตะแบก ตะเคียนหนู แดง นนทรี สมอพิเภก และตะคล้ำ เป็นต้น พืชชั้นล่างมีไม้ไผ่และหญ้าต่าง ๆ สัตว์ป่าที่พบบ่อยได้แก่ เลียงผา เม่น ชะนี พญากระรอก กระต่ายป่า และนกชนิดต่าง ๆ ที่พบได้แก่ นกเงือก นกขุนทอง นกขุนแผน นกแต้วแร้ว นกโพระดก และนกแซงแซว เป็นต้น
# สายการบินไอเบกส์
สายการบินไอเบกส์ (, IBEX Airlines Co., Ltd) ย่อว่า ไอเบกส์ เป็นสายการบินประจำภูมิภาคสัญชาติญี่ปุ่น โดยมีฐานการบินอยู่ที่เซ็นไดและโอซากะ ไอเบกส์ให้บริการเที่ยวบินสู่ 12 จุดหมายปลายทางในประเทศญี่ปุ่น

ชื่อบริษัทมีที่มาจากไอเบกส์ (Capra ibex) ซึ่งเป็นสัตว์ป่าที่อาศัยอยู่ในทวีปยุโรป ชื่อเรียกนี้ยังใช้โดยตราสินค้าระบบบัญชี JDL IBEX ที่ขายโดยสถาบันวิจัยดิจิทัลญี่ปุ่นซึ่งเป็นบริษัทแม่

 ประวัติ 
สายการบินก่อตั้งขึ้นเมื่อวันที่ 29 มกราคม ค.ศ. 1999 และเริ่มดำเนินการในวันที่ 7 สิงหาคม ค.ศ. 2000 ระหว่างเมืองเซ็นไดและโอซากะ ภายใต้ชื่อ บมจ.แฟร์  สายการบินได้มีข้อตกลงในการดำเนินงานการบิน การจัดหาลูกเรือ การบำรุงรักษา และการบริการด้านวิศวกรรมร่วมกับออล นิปปอน แอร์เวย์ สายการบินเริ่มให้บริการไปยังท่าอากาศยานนานาชาตินาริตะในเดือนเมษายน ค.ศ. 2002 ในเดือนตุลาคม ค.ศ. 2004 สายการบินได้เปลี่ยนชื่อเป็น สายการบินไอเบกส์
thumb|ซีอาร์เจ200อีอาร์ ของไอเบกส์ที่ท่าอากาศยานนาริตะในปี 2010

 จุดหมายปลายทาง 
ณ เดือนพฤศจิกายน ค.ศ. 2023 สายการบินไอเบกส์ให้บริการเที่ยวบินสู่จุดหมายปลายทางดังต่อไปนี้:
เมืองเกาะท่าอากาศยานหมายเหตุฟูกูโอกะคีวชูท่าอากาศยานฟูกูโอกะฮิโรชิมะฮนชูท่าอากาศยานฮิโรชิมะฮาโกดาเตะฮกไกโดท่าอากาศยานฮาโกดาเตะคาโงชิมะคีวชูท่าอากาศยานคาโงชิมะโคมัตสึฮนชูท่าอากาศยานโคมัตสึคูมาโมโตะคีวชูท่าอากาศยานคูมาโมโตะมัตสึยามะชิโกกุท่าอากาศยานมัตสึยามะนาโงยะฮนชูท่าอากาศยานนานาชาติชูบุเซ็นแทรร์นีงาตะฮนชูท่าอากาศยานนีงาตะโออิตะคีวชูท่าอากาศยานโออิตะโอซากะฮนชูท่าอากาศยานอิตามิเซ็นไดฮนชูท่าอากาศยานเซ็นได

 ฝูงบิน 
 ฝูงบินปัจจุบัน 
thumb|222x222px| ซีอาร์เจ700 ของไอเบกส์
ณ เดือนพฤศจิกายน ค.ศ. 2023 สายการบินไอเบกส์มีเครื่องบินประจำการในฝูงบินดังนี้:
+ฝูงบินของสายการบินไอเบกส์เครื่องบินประจำการคำสั่งซื้อผู้โดยสารหมายเหตุบอมบาร์ดิเอร์ ซีอาร์เจ700เอ็นจี9—70รวม9—
สายการบินไอเบกส์มีอายุฝูงบินเฉลี่ย 9.7 ปี

 ฝูงบินในอดีต 

 บอมบาร์ดิเอร์ ซีอาร์เจ100แอลอาร์
 บอมบาร์ดิเอร์ ซีอาร์เจ200อีอาร์
# เนเรโอ รอกโก
เนเรโอ รอกโก (20 พฤษภาคม 1912 – 20 กุมภาพันธ์ 1979) เป็นอดีตนักฟุตบอลและผู้จัดการทีมชาวอิตาลี ได้รับการยกย่องให้เป็น 1 ในผู้จัดการทีมที่ยิ่งใหญ่ที่สุดตลอดกาล เขามีชื่อเสียงจากการเป็นผู้จัดการทีมที่ประสบความสำเร็จมากที่สุดคนหนึ่งในอิตาลี คว้าแชมป์ทั้งในและต่างประเทศหลายรายการระหว่างที่เขาเป็นผู้จัดการทีมเอซีมิลาน ที่ปาโดวา เขาเป็นหนึ่งในผู้ใช้ระบบการเล่นแบบคาเตนัชโชเป็นคนแรก ๆ ในประเทศ

 การเล่นอาชีพ 
 สโมสร 
รอกโกเล่นเป็นตำแหน่งปีก; เขามีอาชีพการเล่นที่เรียบง่าย โดยใช้เวลาส่วนใหญ่กับ ตรีเยสตีนา, นาโปลี และปาโดวา เขาลงเล่นในเซเรียอา 287 นัดภายใน 11 ฤดูกาล ยิงได้ 69 ประตู รอกโกยังติดทีมชาติอิตาลี 1 นัดอีกด้วย

 ทีมชาติ 
รอกโกลงเล่นให้กับทีมชาติอิตาลี 1 นัด: ในฟุตบอลโลก 1934 รอบคัดเลือก ภายใต้การคุมทีมของวิตตอริโอ ปอซโซ เมื่อวันที่ 25 มีนาคม 1934 เจอกับกรีซ ซึ่งเป็นชัยชนะในบ้านของอิตาลี 4–0Le vicende della partita "Italia-Grecia" nei quattro goals del trionfo "azzurro", Il Littoriale, 26 marzo 1934, pag.3Italia-Grecia 4-0 Italia1910.com

 อาชีพผู้ฝึกสอน 
 ตรีเยสตีนา 
รอกโกเริ่มต้นอาชีพโค้ชกับตรีเยสตีนาซึ่งเป็นสโมสรในบ้านเกิดและเป็นสโมสรแรกในอาชีพของเขาในปี 1947 หลังจากที่เขาแขวนสตั๊ดเพียง 2 ปี เขานำสโมสรจบตำแหน่งรองแชมป์อย่างน่าประหลาดใจในเซเรียอา ซึ่งยังคงเป็นผลงานสูงสุดที่ทีมทำได้จนถึงทุกวันนี้ เขาออกจากตรีเยสตีนาในอีกไม่กี่ปีต่อมาเนื่องจากไม่เห็นด้วยกับประธานสโมสรในขณะนั้น ในปี 1950 เขาเป็นโค้ชให้กับเตรวีโซในช่วงสั้น ๆ จากนั้นจึงกลับมาที่ตรีเยสตีนาในปี 1953

 ปาโดวา 
ในปี 1953 หลังออกจากตรีเยสตีนา รอกโกได้เซ็นสัญญาเป็นโค้ชของปาโดวาทีมในเซเรียบี เขาทำให้สโมสรรอดพ้นการตกชั้นและเลื่อนชั้นสู่เซเรียอาในฤดูกาลถัดมา ปาโดวาในยุคของรอกโก เป็นที่จดจำว่าเป็นทีมที่ประสบความสำเร็จมากที่สุดในประวัติศาสตร์จนถึงทุกวันนี้ แม้จะเป็นเพียงทีมเล็ก ๆ แต่พวกเขาสามารถคว้าอันดับ 3 ได้ในช่วงฤดูกาล 1957–58 ระหว่างที่เขาอยู่กับปาโดวา เขายังเป็นโค้ชให้กับทีมชาติอิตาลีในโอลิมปิกฤดูร้อน 1960 ที่กรุงโรม ร่วมกับจูเซปเป เวียนี ซึ่งพวกเขาจบอันดับที่ 4

 เอซีมิลาน 
ในปี 1961 รอกโกได้รับการแต่งตั้งให้เป็นโค้ชคนใหม่ของเอซีมิลาน แทนที่เปาโล โตเดสคินี ซึ่งเป็นจุดเริ่มต้นของ 1 ช่วงเวลาที่ประสบความสำเร็จมากที่สุดสำหรับทีมรอสโซเนรี เขาสร้างทีมที่ทำงานหนักและเน้นเล่นเกมรับโดยมีนักเตะดาวรุ่งของทีม จานนี ริเวรา ซึ่งย้ายจากอเลสซานเดรียในปี 1960 เข้ามาเสริมการเล่นที่สร้างสรรค์ในแนวรุก และพวกเขามีบทบาทสำคัญในความสำเร็จของสโมสร โดยคว้าแชมป์เซเรียอาในปี 1962 และยูโรเปียนคัพในปี 1963 หลังจากออกจากมิลานในปี 1963 เขาคุมทีมโตริโนซึ่งเขาทำผลงานได้ดีที่สุดนับตั้งแต่เสียผู้เล่นชุดกรานเดโตริโนในปี 1949 จากเหตุการณ์เครื่องบินตก ในปี 1967 รอกโกกลับมาคุมทีมมิลานเป็นครั้งที่ 2 แทนที่ อาร์ตูโร ซิลเวสตรี ซึ่งเขาคว้าแชมป์สคูเดตโต้ (เซเรียอา) อีกสมัยทันที และยูโรเปียนคัพวินเนอร์สคัพ

เขาออกจากมิลานในปี 1973 หลังจากนำทีมคว้าแชมป์ยูโรเปียนคัพอีกสมัยในปี 1969 จากการเอาชนะอายักซ์ ของไรนุส มิเชลส์ 4–1 , อินเตอร์คอนติเนนตัลคัพ , โคปปาอิตาเลีย 2 สมัย และคัพวินเนอร์สคัพ อีกสมัย หลังจากอยู่กับฟิออเรนติน่าเป็นเวลา 1 ปี รอกโกก็ตัดสินใจวางมือจากอาชีพโค้ชในปี 1975 ในปี 1977 เขาได้รับการแต่งตั้งจากมิลานให้เป็นผู้อำนวยการด้านเทคนิคและผู้ช่วยผู้จัดการทีมของนิลส์ ลีดโฮล์ม ซึ่งเป็นอดีตผู้เล่นของเขา รอกโกเป็นผู้จัดการทีมที่ดำรงตำแหน่งยาวนานที่สุดของมิลาน โดยคุมทีมไป 459 นัด (323 นัดในตำแหน่งหัวหน้าโค้ช และ 136 นัดในตำแหน่งผู้อำนวยการด้านเทคนิค)
# จุนอิจิ อินางากิ
จุนอิจิ อินางากิ (, 9 กรกฎาคม 1953 –) เป็นนักร้องและ นักดนตรี ชาวญี่ปุ่น เกิดที่เขตมิยางิโนะ เมืองเซ็นได จังหวัดมิยางิ อยู่สังกัดค่ายยูนิเวอร์ซัลมิวสิก ส่วนสูง 173 ซม.
# พิพิธภัณฑ์มรดกซีรีแอก
พิพิธภัณฑ์มรดกซีรีแอก (;) เป็นพิพิธภัณฑ์ในเมืองอัรบีล เขตปกครองตนเองเคอร์ดิสถาน ประเทศอิรัก

พิพิธภัณฑ์แห่งนี้เป็นหนึ่งในพิพิธภัณฑ์ที่สำคัญที่สุดในเมืองอัรบีล ตั้งอยู่ในย่านอันกาวาซึ่งเป็นถิ่นอาศัยของชาวคริสต์ ที่มองเห็นซากโบราณสถาน (تل قصرا)

พิพิธภัณฑ์แห่งนี้ได้รับอนุญาตจากผู้บริหารเขตปกครองตนเองเคอร์ดิสถานให้เริ่มก่อสร้างใน พ.ศ. 2552 และเปิดดำเนินการในปี 2558 พิพิธภัณฑ์รักษาและจัดแสดงมรดกทางวัฒนธรรมของชาวซีรีแอกผ่านการจัดนิทรรศการ และมีห้องโถงวัฒนธรรมที่มีรูปภาพและประวัติของบุคคลสำคัญทางประวัติศาสตร์ พิพิธภัณฑ์ยังจัดแสดงแบบจำลองของย่านอังกาวาซึ่งจำลองมาจากช่วงคริสต์ทศวรรษที่ 1920 ถึง 1950

ชุดสะสมของพิพิธภัณฑ์ได้รับการจัดทำเป็นสื่อดิจิทัลซึ่งสามารถรับชมได้บนเว็บไซต์ของพิพิธภัณฑ์ ซึ่งชุดสะสมเอกสารตัวเขียนของภาษาซีรีแอกตะวันออกได้รับการแปลงเป็นดิจิทัลโดยความร่วมมือกับศูนย์ดิจิทัลสำหรับเอกสารตัวเขียนตะวันออก (, CNMO)
# โมนี ไอซิก
โมนี ไอซิก  เป็นนักศิลปะการต่อสู้ชาวอิสราเอลโดยกำเนิด ไอซิกมีพื้นฐานด้านยิวยิตสูและยูโด รวมถึงเป็นผู้ก่อตั้งคอมมานโดคราฟมากา

 ประเทศอิสราเอล 
เมื่ออายุแปดขวบ ภายใต้การดูแลของโอปา ชูตเตอ นั้น ไอซิกเริ่มฝึกวิชายูโดและยิวยิตสูBlack Belt Magazine 2010 โดยชนะการแข่งยูโดระดับประเทศเจ็ดสมัย

ไอซิกกล่าวว่า หลังจากสงครามยมคิปปูร์ได้ไม่นาน เขาถูกขอให้ปรับปรุงระบบการต่อสู้แบบประชิดตัวที่มีอยู่ของกองทัพ เนื่องจากเขามีความรู้ด้านศิลปะการต่อสู้ รวมถึงระบบการต่อสู้ของอิสราเอล, ยิวยิตสู และยูโด 

หลังจากรับราชการทหาร เขาได้ให้การฝึกที่มัคคาบีเทลอาวีฟในประเทศอิสราเอล ทั้งคราฟมากา (คอมมานโดคราฟมากา), ยิวยิตสู และยูโด ซึ่งนักเรียนคนหนึ่งของไอซิกคือยาเอล อารัดChristopher Caile, When A Stickup Might Get You Killed: The Universal Quick Pistol Disarm , Fighting Arts magazine ผู้ชนะเลิศเหรียญเงินโอลิมปิก ค.ศ. 1992 ในกีฬายูโด

 ทวีปอเมริกาเหนือ 
ไอซิกย้ายไปทวีปอเมริกาเหนือในช่วงคริสต์ทศวรรษ 1980 โดยเริ่มสอนคอมมานโดคราฟมากาที่ศูนย์ชุมชนชาวยิว ในโทรอนโต รัฐออนแทรีโอ และต่อมาได้เปิดศูนย์ศิลปะการต่อสู้เดอะซามูไรคลับ ซึ่งเขาสอนคอมมานโดคราฟมากา, ยูโด, ศิลปะการต่อสู้แบบผสม และยิวยิตสู ในบรรดานักเรียนของเขา ได้แก่ อดีตแชมป์ยูเอฟซีรุ่นเวลเตอร์เวต คาร์ลอส นิวตันMoni Aizik. Moni Aizik's background , Inside Kung Fu และโจเอล เจอร์สันPaul Lungen, Toronto teenagers capture gold medals in judo, The Canadian Jewish News, December 16, 1993 ครั้นใน ค.ศ. 2006 ไอซิกเริ่มเผยแพร่คอมมานโดคราฟมากา (CKM) ไปทั่วโลก

 สหราชอาณาจักร 
เมื่อวันที่ 28 ตุลาคม ค.ศ. 2008 หน่วยงานด้านกำกับดูแลโฆษณาของสหราชอาณาจักรระบุว่าไอซิกไม่สามารถใช้การอ้างว่าเป็น "อดีตหน่วยคอมมานโดกองกำลังพิเศษของอิสราเอล" หรือ "ผู้เชี่ยวชาญด้านการต่อต้านการก่อการร้าย" ในการโฆษณาที่นั่น เนื่องจากการกล่าวอ้างเหล่านั้นไม่สามารถพิสูจน์ได้ โดยไอซิกบอกว่าเอกสารดังกล่าวเป็นความลับทางราชการASA

 ชีวิตส่วนตัว 
ลูกชายของเขาชื่อทาล ไอซิก เป็นนักเล่นเกมโดตา 2 ระดับอาชีพ ซึ่งปัจจุบันเล่นให้แก่ทีมเนาส์อีสปอตส์https://twitter.com/nounsesports/status/1723772464180650436
# เรดเฮร์ริง
ในนิยายรหัสคดี แรงพยาบาท นักสืบ  โฮมส์ ได้ตรวจสอบร่องรอยทางอาชญากรรมซึ่งตอนหลังในนิยายก็จะปรากฏว่าเป็นเรื่องตั้งใจทำให้เข้าใจไขว้เขว
thumb|
ปลาเฮร์ริงที่ทาเกลือ ใส่สี แล้วรมควัน จนกระทั่งมีสีแดง-น้ำตาล ซึ่งก็คือปลาเฮร์ริงแดง หรือเรดเฮร์ริง หรือเรียกในภาษาอังกฤษอีกอย่างว่าคิปเปอร์ (kipper)
ในสมัยก่อนจะมีการแช่ คิปเปอร์มีชื่อว่ามีกลิ่นแรง 
ในปี1807  เขียนว่าเมื่อยังเป็นเด็ก เขากับเด็กอื่นๆ ได้ใช้คิปเปอร์ล่อสุนัขล่าเนื้อให้ไปที่อื่นจากบริเวณที่เด็กๆ ต้องการจะล่ากระต่าย เรื่องนี้น่าจะเป็นต้นกำเนิดของคำว่า เรดเฮร์ริง
เรดเฮร์ริง (แปลว่า ปลาเฮร์ริงแดง) เป็นอะไรที่ทำให้เข้าใจเขว หรือดึงความสนใจไปจากปัญหาหรือคำถามที่เป็นประเด็นหรือสำคัญ
มันอาจเป็นเหตุผลวิบัติทางตรรกะ หรือเป็นเทคนิคการประพันธ์ ที่ทำให้ผู้อ่านหรือผู้ชมสรุปเรื่องอย่างผิดๆ 
ผู้ประพันธ์อาจใช้เทคนิคนี้อย่างตั้งใจ เช่นในนิยายรหัสคดี หรือเป็นโวหารการพูด เช่น ในการเมือง หรืออาจใช้เพื่อให้เหตุผลอย่างไม่ได้ตั้งใจ

นักโต้เถียงชาวอังกฤษวิลเลียม คอบเบ็ตต์ ได้ทำคำนี้ให้เป็นที่นิยมในปี1807 เมื่อเล่าเรื่องการใช้ปลารมควันที่มีกลิ่นแรง เพื่อจะเบนความสนใจของสุนัขล่าเนื้อไม่ให้ไปไล่กระต่าย

 เหตุผลวิบัติ 
เมื่อเป็นเหตุผลวิบัติอรูปนัย เรดเฮร์ริงอยู่ในกลุ่มเหตุผลวิบัติโดยความไม่เข้าประเด็น (relevance fallacies)
ไม่เหมือนกับเหตุผลวิบัติอีกอย่างคือหุ่นฟาง ซึ่งเป็นการบิดเบียนจุดยืนของฝ่ายตรงข้าม
เรดเฮร์ริงจะดูเหมือนคำอธิบายที่เป็นไปได้ แต่จริงๆ ก็จะเป็นคำอธิบายที่ไม่เข้าประเด็น เพียงแต่เบี่ยงความสนใจ
ตามพจนานุกรมภาษาอังกฤษ ฉบับออกซฟอร์ด เรดเฮร์ริงอาจจะตั้งใจหรือไม่ได้ตั้งใจเพื่อให้เข้าใจไขว้เขว
เป็นพจน์ที่โดยหลักใช้ระบุว่า เหตุผลที่ให้ไม่เข้าประเด็น 
เช่น "ผมคิดว่าเราควรจะมีข้อบังคับทางการศึกษาที่เคร่งครัดขึ้นสำหรับนักเรียน 
ผมอยากให้คุณสนับสนุนเรื่องนี้ เพราะเราอยู่ในวิกฤติทางงบประมาณ และเราก็ไม่ต้องการให้มีผลต่อเงินเดือนของเรา"
แม้ประโยคท้ายดูเหมือนจะใช้สนับสนุนประโยคแรก แต่ก็ไม่ได้อยู่ในประเด็น 

 กลวิธีเรื่องเล่า 
วรรณคดีทั้งที่เป็นนิยายและสารคดี อาจตั้งใจใช้เรดเฮร์ริงเพื่อให้ผู้อ่านหรือผู้ชมสรุปเรื่องอย่างผิดๆ
ตัวอย่างเช่น ตัวละครคือ บิชอปอาริงกาโรซ่า ในนิยายรหัสลับดาวินชีของแดน บราวน์ ปรากฏเกือบตลอดทั้งเรื่องว่าเป็นตัวการการสมคบคิดของคริสตจักร แต่ภายหลังจึงเปิดเผยว่า ถูกตัวร้ายจริงๆ หลอก 
ชื่อภาษาอิตาลีของตัวละครแปลคร่าวๆ ได้ว่า ปลาเฮร์ริงแดง (โดย  จริงๆ แปลว่าสีชมพู แต่ก็ใกล้คำว่า  คือสีแดงมาก)

หนังสือเชอร์ล็อก โฮมส์เล่มแรกคือ แรงพยาบาท ก็ใช้เรดเฮร์ริงด้วย เมื่อฆาตกรในเรื่องเขียนไว้ในที่เกิดเหตุว่า 
(เป็นคำเยอรมันแปลว่า การแก้แค้น) ซึ่งทำให้ทั้งตำรวจในเรื่องและผู้อ่านเข้าใจผิดว่า เป็นคนเยอรมัน 

การศึกษาและการทดสอบทางกฎหมาย มักจะใช้เรดเฮร์ริงเพื่อให้นักศึกษาเข้าใจข้อสรุปประเด็นทางกฎหมายอย่างผิดๆ 
เป็นการทดสอบความเข้าใจกฎหมายที่เป็นพื้นฐาน และทดสอบสมรรถภาพการแยกแยะพฤติการณ์แวดล้อมที่สำคัญตามความเป็นจริง

 ประวัติ
# รุวันแวลิแสยะ
รุวันแวลิมหาแสยะ (อักษรโรมัน: Ruwanweli Maha Seya) หรือ สวัณณมาลีมหาเจดีย์ (ภาษาบาลี: Svaṇṇamāli Mahaceti) เป็นพระสถูปในอนุราธปุระ ประเทศศรีลังกา ภายในประดิษฐานพระบรมสารีริกธาตุของพระพุทธเจ้าจำนวนหนึ่งโทณะ ซึ่งถือเป็นจำนวนของพระบรมธาตุที่มากที่สุดในโลก สถูปนี้สร้างขึ้นโดยกษัตริย์สิงหล ทุฏฐคามณี เมื่อราว 140 ปีก่อนคริสต์กาล

สถูปรุวันแวลิปรากฏบันทึกการก่อสร้างและพิธีเปิดอยู่ในคัมภีร์มหาวงศ์ สถูปรุวันแวลิเป็นหนึ่งใน "โสฬสมัสถาน" (หรือ 16 ปูชนียสถาน) และ "อฏมัสถาน" (หรือ 8 ปูชนียสถาน) รวมถึงเป็นหนึ่งในอนุสรณ์ที่สูงที่สุดในโลกยุคโบราณ ด้วยขนาดความสูง  และเส้นรอบวงที่ฐานขนาด  สถูปองค์แรกเริ่มมีขนาดสูง  และต่อมามีการบูรณะโดยกษัตริย์หลายคน ในเมืองซะไกง์ ประเทศพม่า มีการสร้างสถูปจำลองจากรุวันแวลิ คือเจดีย์กองมุดอ

ในศตวรรษที่ 19 สถูปมีลักษณะถูกปกคลุมด้วยพืชรกทึบ ภายหลังได้มีการระดมทุนโดยภิกษุจนนำไปสู่การบูรณะครั้งใหญ่ในต้นศตวรรษที่ 20 รวมถึงมีการตั้งสมาคมบูรณปฏิสังขรณ์รุวันแวลิแสยะขึ้นเพื่อระดมทุน โดยมีผู้บริจาคคนสำคัญคือเศรษฐีใจบุญ เฮนดริก อัปปุหามี (Hendrick Appuhamy) ซึ่งบริจาคเงิน 20 ล้านรูปี ในปี 1912 (คิดเป็นเงิน 611 ล้านดอลลาร์สหรัฐเมื่อปรับตามค่าเงินเฟ้อในปี 2021) ยอดมงกุฏประดับเพชรของสถูปนำขึ้นไปประดิษฐานในปี 1940 และครั้งล่าสุดในปี 2019

ตำนาน
ตามหลักฐานในคัมภีร์มหาวงศ์ พระเจ้าอโศกมหาราชแห่งจักรวรรดิโมริยะ เลือกที่จะไม่ไปนำเอาพระบรมสารีริกธาตุของพระพุทธเจ้ามาจากบรรดานาคที่รามคราม (Ramagrama) ตามคัมภีร์ระบุว่าเมื่อครั้นจะเสด็จปรินิพพาน พระพุทธเจ้าตรัสกล่าวเป็นลางว่าพระอัฐิของพระองค์จะแบ่งออกเป็นแปดโทณะ (dona; หรือ ทะนาน) หนึ่งในนี้จะนำไปบูชาโดยโกลิยะแห่งรามคราม จากนั้นจะมาอยู่เป็นของนาค ก่อนที่จะมาประดิษฐานในดินแดนลังกา พระเจ้าอโศกมหาราชได้รับรู้เรื่องนี้จากพระอรหันต์รูปหนึ่ง ซึ่งระบุว่าการประดิษฐานในดินแดนลังกาในอนาคตจะมีกษัตริย์ทุฏฐคามณีเป็นผู้อัญเชิญไปยังลังกา

ในคัมภีร์ถูปวงศ์ มีการระบุถึงสิ่งมีชีวิตมากมายที่มาเข้าร่วมฉลองการประดิษฐานของพระธาตุในมหาสถูปที่ลังกา เช่น กษัตริย์แห่งนาค มหากาลา (Mahakala) พระธาตุได้อัญเชิญไปประดิษฐานบนสุวรรณอาสน์ซึ่งสร้างขึ้นโดยพระวิศวกรรม และอัญเชิญลงมาโดยพระอินทร์ พระพรหมได้ถวายฉัตรล่องหนแห่งความเป็นเอกเทศ และกษัตริย์ Dutthagamani ได้ถวายฉัตรของตนเช่นกัน พระอรหันต์ อินทคุตตะ (Indagutta) ได้สร้างสิ่งคลุมรอบจักรวาลไว้ ไม่ให้มารเข้าใกล้ได้ และภิกษุสงฆ์สวดพระสุตตันตปิฎก กษัตริย์ทุฏฐคามณี อัญเชิญพระธาตุในหีบขึ้นเหนือหัวและเดินเข้าไปยังปะรำพิธีเพื่อประดิษฐานบนสุวรรณอาสน์ ทันใดนั้นพระธาตุลอยขึ้นในอากาศและปรากฏเป็นพระพุทธองค์ ซึ่งพร้อมไปด้วยลักษณะของมหาบุรุษทุกประการ พร้อมทั้งแสดงอิทธิฤทธิ์ปาฏิหารย์ไฟและน้ำ ในครั้นนี้มีเทวดาและมนุษย์ 120 ล้านคนที่บรรลุพระอรหันต์ จากนั้นพระธาตุจึงกลับสู่หีบและประดิษฐานบนสุวรรณอาสน์ภายในพระสถูปสืบมา

ประวัติศาสตร์
กษัตริย์ทุฏฐคามณี เรเป็นผู้เริ่มต้นการก่อสร้างพระสถูปนี้ กระนั้นสิ้นพระชนม์ไปก่อนที่จะแล้วเสร็จ โดยการก่อสร้างเริ่มต้นขึ้นไม่นานหลังสามารถพิชิตราชรัตจากโจฬะมาได้

เมื่อครั้นโจฬะยึดนครอนุราธปรุะ สถูปไแ้รัขความเสียหาย แต่ต่อมามีการบูรณปฏิสังขรณ์ในรัชสมัยของกษัตริย์ปรกรมพาหุที่หนึ่ง (1153–1187) ผู้พิชิตอินเดียใต้และทมิฬนาฑูได้ โดยใช้เชลยชาวทมิฬมาเป็นแรงงานในการบูรณปฏิสังขรณ์